Pole ka sugugi vähetähtis, et selle Tamroni interpretatsioonis muutuvad sirged ühtlase raadiusega kõveraiks, mistõttu nende hilisem sirgeksvenitamine  Photoshopi või mõne muu tarkvaraga on üsna lihtne. Värvivead (CA) on suures osas nö. rauas korrigeeritud. See toob endaga kaasa raskusi vaid juhul, kui hiljem soovitakse tarkvaraga pilti veelgi parandada - kujutise keskosas ja servades-nurkades järele jäänud moonutused on erineva iseloomuga.